PATVIRTINTA

Skuodo vaikų lopšelio-darželio direktoriaus

2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO KIEMSARGIO**

**PAREIGYBĖS APRAŠYMAS**

**I SKYRIUS**

**KIEMSARGIO PAREIGYBĖ**

1. Skuodo vaikų lopšelio-darželio (toliau – lopšelio-darželio) kiemsargio pareigybės aprašymas reglamentuoja reikalavimus šioms pareigoms eiti, funkcijas, atsakomybę.

2. Kiemsargio pareigybės grupė – darbininkai.

3. Kiemsargio pareigybės lygis – D.

4. Kiemsargis yra pavaldus lopšelio-darželio direktoriui, tiesiogiai atskaitingas ūkvedžiui.

5. Kiemsargį skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Kiemsargis turi atitikti šiuos reikalavimus:

6.1. gebėti užtikrinti švarą, tvarką ir saugumą visoje jam priskirtoje lopšelio-darželio

teritorijos dalyje;

6.2. mokėti naudotis aplinkos priežiūrai skirta technika;

6.3. išmanyti aplinkos priežiūros, valymo tvarką;

6.4. žinoti cheminių priemonių, naudojamų darbe, paskirtį ir koncentraciją bei naudojimo tvarką.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Kiemsargis vykdo šias funkcijas:

7.1. tvarko, valo lopšelio-darželio aplinkos teritorijos plotą;

7.2. prižiūri lopšelio-darželio pastato ir teritorijos būklę (elektros linijų laidus, šviestuvus, vėliavų laikiklius, tvorą, šulinių dangčius, nuvirtusius medžius ar palūžusias jų šakas, įėjimo duris ir laiptus, šiukšlių laikymo aikšteles ir kt.). Pastebėtus trūkumus pagal galimybes pašalina ir apie juos praneša ūkvedžiui, jo nesant lopšelio-darželio direktoriui;

7.3. iškelia vėliavą Lietuvos Respublikos Vyriausybės nustatyta tvarka;

7.4. valo priskirtoje teritorijoje šaligatvius, takus, pastato sienas, šiukšlių dėžes, konteinerius, išorėje esančius laiptus;

7.5. prižiūri medžius, krūmus, želdinius, vejas, kerpa krūmus, pjauna žolę, sodina medelius, laisto želdinius;

7.6. valo sniegą nuo įstaigai priskirtoje teritorijoje šaligatvių, kiemo ir žaidimo aikštelių, išorinių laiptų, esant plikšalai, barsto smėliu šaligatvius, takus ir išorinius laiptus;

7.7. prieinamose vietose nudaužo kabančius ledo varveklius;

7.8. valo kartą per metus, pašiūres, palėpes ir kitas patalpas;

7.9. apžiūri lauko žaidimų įrenginius, pastebėjęs sulaužytą ar sugadintą lauko inventorių, nedelsdamas praneša ūkvedžiui;

7.10. vykdo darbų saugos reikalavimus pjaunant žolę elektrine arba motorine žoliapjove;

7.11. saugo ir prižiūri išduotas darbo priemones, darbo drabužius;

7.12. drausmina lopšelio-darželio teritorijoje netinkamai besielgiančius asmenis;

7.13. atrakina ir užrakina lopšelio-darželio duris, vartus, įjungia ir išjungia apsaugos signalizaciją, bendrauja su apsaugos tarnybos darbuotojais;

7.14. tamsiuoju paros metu įjungia ir išjungia lauko apšvietimą;

7.15. vykdo kitus lopšelio-darželio direktoriaus, ūkvedžio pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)